วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 9 มี.ค.60
9 มี.ค. 2560

วิเคราะห์ตลาดภาคบ่าย – บล.เอเอสแอล
 
วิเคราะห์ตลาดภาคบ่าย
 
ภาครวมตลาดภาคเช้า
SET Index ปิดภาคเช้า 1,547.73 จุด (-4.00 จุด,-0.26%) กรอบ 1,550-1,544 จุด มูลค่าการซื้อขาย 18,560 ลบ. เรียงลำดับมูลค่าการซื้อขายรายกลุ่มFIN ENERG BANK ICT TRANS PETRO HELTH COMM ตามลำดับ. ตลาดภูมิภาค [Hang Seng -1.29%][KOSPI -0.21%][Nikkei225 +0.31%][ChinaA50 -0.76%][TAIEX -0.97%]
[ติดตาม]

– ECB ประชุมนโยบายการเงินและแถลงมติดอกเบี้ย 19.45น.
– จำนวนผู้ขอรับสวัสดิการว่างงานรายสัปดาห์ สหรัฐ 20.30น.
Source : Investing.com
 
การประชุม ECB ของธนาคารกลางยุโรปวันนี้
ตลาดการเงินจับตาการประชุมนโยบายการเงินของธนาคารกลางยุโรป (ECB) ซึ่งจะมีขึ้นในวันนี้ ขณะที่นักวิเคราะห์คาดว่า ECB จะคงอัตราดอกเบี้ยนโยบาย ซึ่งเป็นอัตราดอกเบี้ยไฟแนนซ์ที่ระดับ 0% อีกทั้งคงอัตราดอกเบี้ยเงินกู้และเงินฝากเอาไว้ที่ระดับเดิม อย่างไรก็ตาม การที่เงินเฟ้อของยูโรโซนพุ่งขึ้นแตะระดับ 2% ในเดือนก.พ. ซึ่งเป็นครั้งแรกในรอบ 4 ปีที่ตัวเลขเงินเฟ้อปรับตัวสูงกว่าเป้าหมายของ ECB ซึ่งกำหนดให้เงินเฟ้ออยู่ที่ใกล้ระดับ 2% นั้น อาจทำให้ ECB เริ่มพิจารณาเรื่องวงเงินในการซื้อพันธบัตรตามมาตรการผ่อนคลายเชิงปริมาณ (QE) นอกจากนี้ นักลงทุนยังจับตานายมาริโอ ดรากี ประธาน ECB ซึ่งจะแถลงข่าวต่อสื่อมวลชนภายหลังจากการประชุมเสร็จสิ้นลง เพื่อชี้แจงเกี่ยวกับเหตุผลที่คณะกรรมการ ECB มีมติในการประชุมครั้งนี้ (Source : IQ สำนักข่าวอินโฟเควสท์)
 
แนวโน้มตลาดและหุ้นเทคนิคที่น่าสนใจ
 
SET Index
ปรับตัวลงทดสอบแนวรับ 1,542
SET index ปรับตัวลงต่ำกว่าระดับ 1,550 ช่วงเช้านี้ โดยเป็นการทดสอบแนวรับ 1,542 ไม่ต่ำกว่าลงมา พร้อมปริมาณการซื้อขายปานกลาง เป็นสัญญาณลบ ภาคบ่ายมีแนวโน้มแกว่งตัวในกรอบแคบต่อเนื่อง แนวรับหลัก 1,542 เน้นยืนเหนือ แนวต้าน 1,550 / 1,556 จุด
 
BDMS
แนวโน้มแข็งแกร่ง ปรับตัวขึ้นสวนตลาด V-Shape
BDMS แนวโน้มแข็งแกร่ง เปิดGAPบริเวณ 20.30-20.40 เป็นสัญญาณบวกต่อการกลับตัวขึ้น และแท่งเทียนสีขาวยาวที่ผ่านยืนSMA5วันและ10วันขึ้นมาเป็นสัwญญาณบวกต่อรูปแบบV-Shape มีโอกาสที่จะทดสอบSMA25วัน 20.80 ซึ่งเป็นแนวต้านหลัก แนวต้านต่อไป 21.40
 
CBG
แนวโน้มมีโอกาสผ่านยืนSMA5วัน
CBG กลับตัวขึ้นโดยไม่สร้างจุดต่ำกว่า และทดสอบSMA5วัน 58.75-59.00 หากผ่านยืนขึ้นมาจะเป็นสัญญาณบวกต่อรูปแบบการกลับตัวขึ้นMorning Star โดยมีแนวต้านต่อไป 60.00-61.00 แนวรับสำคัญภาคบ่ายเน้นยืน 58.00 เป็นจุดพิจารณา แนวรับหลัก 56.25
 